L 259/2 Službeni list Europske unije 30.8.2014. UREDBE DELEGIRANA UREDBA KOMISIJE (EU) br. 932/2014 od 29. kolovoza 2014. o utvrđivanju privremenih izvanrednih mjera potpore proizvođačima određenog voća i povrća i o izmjeni Delegirane uredbe (EU) br. 913/2014 EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 ('), a posebno njezin članak 219. stavak 1. u vezi s člankom 228., budući da: (1) — Ruska vlada je 7. kolovoza uvela zabranu uvoza određenih proizvoda iz Unije u Rusiju, među kojima je voće i povrće. Tom zabranom pojavila se ozbiljna prijetnja od poremećaja na tržištu koju je uzrokovao znatan pad cijena zbog činjenice da je jedno važno izvozno tržište naglo postalo nedostupno. (2) — Ta je prijetnja od poremećaja na tržištu od posebne važnosti za sektor voća i povrća u kojem se u ovom dijelu godine kvarljivi plodovi beru u velikim količinama. (3) — Shodno tomu nastalo je stanje na tržištu za koje se čini da uobičajene mjere na raspolaganju u okviru Uredbe (EU) br. 1308/2013 nisu dovoljne. (4) — Kako bi se spriječilo da trenutačno stanje na tržištu postane ozbiljnije ili da poremećaj na tržištu traje dulje, potrebno je hitno reagirati kako bi se osigurale privremene izvanredne mjere potpore proizvođačima kvarljivog voća i povrća koje je najviše pogođeno iznenadnim gubitkom izvoznog tržišta u trenutačnoj fazi berbe. Tim privremenim izvanrednim mjerama potpore, u obliku financijske pomoći Unije za rajčice, mrkve, kupus, slatke paprike, cvjetaču, brokulu, krastavce, male krastavce za kiseljenje, gljive, jabuke, kruške, šljive, jagodasto voće, svježe stolno grožđe i kivije, trebalo bi se obuhvatiti razdoblje od 18. kolovoza do 30. studenoga 2014. (5) _ Financijska pomoć Unije bi, na temelju procijenjenih količina na koje je zabrana imala učinak, trebala biti dodije- ljena u maksimalnom iznosu od 125 milijuna EUR. Taj ukupni maksimalni iznos potrebno je dalje podijeliti na dva iznosa, od kojih će se jedan dodijeliti za jabuke i kruške, a drugi za sve ostale proizvode obuhvaćene mjerama potpore. Tim bi se dodijeljenim sredstvima trebala izbjeći neuravnotežena raspodjela među proizvođačima razli- čitih proizvoda te uzeti u obzir različito vrijeme berbe i udio količine proizvoda na koje je utjecala ruska zabrana uvoza. (6) = Povlačenja s tržišta, neubiranje i zelena berba učinkovite su mjere upravljanja krizom u slučaju viška voća i povrća zbog privremenih i nepredvidivih okolnosti. (7) — Kako bi se ublažio učinak pada cijena, privremeno će se ukinuti postojeće ograničenje od 5 % razmjerne količine proizvodnje stavljene na tržište za povlačenja s tržišta za koja je dodijeljena potpora. Financijska pomoć Unije stoga bi se trebala dodijeliti i kada povlačenja prelaze gornju granicu od 5 %. (8) — Financijska pomoć dodijeljena za povlačenja s tržišta trebala bi se temeljiti na odgovarajućim iznosima utvrđe- nima u Prilogu XI. Provedbenoj uredbi Komisije (EU) br. 543/2011 (*) za povlačenja za besplatnu distribuciju i za povlačenja za druge namjene, osim ako iznos nije utvrđen u toj Uredbi. Za proizvode za koje u Prilogu XI. Provedbenoj uredbi (EU) br. 543/2011 nije utvrđen iznos, maksimalni bi se iznosi trebali utvrditi u ovoj Uredbi. (') SLL 347, 20.12.2013., str. 671. (*) Provedbena Uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SLL 157, 15.6.2011., str. 1.).